जे विशेष राज्य का दर्जा दीही, ओह के देब समर्थन : नीतीश
एजेंसी | बेतिया, सितंबर 19, 2012 17:14
बिहार के मुख्यमंत्री नीतीश कुमार आजु कहले कि केंद्र के जवन सरकार बिहार के विशेष राज्य के दर्जा दीही, ऊ ओकरा के समर्थन दीहन. एह क्रम में बाकिर ऊ कवनो पार्टी चाहे गठबंधन के नाम ना लिहलन. बिहार के विशेष राज्य के दर्जा देवे के मांग के ले के अधिकार यात्रा के शुरुआत करत नीतीश कहलन कि ई ना खाली इहवां के लोगन के मांग बा, बलुक उनकर हको बा.
पश्चिम चम्पारण के जिला मुख्यालय बेतिया में एगो जनसभा के सम्बोधित करत नीतीश कहलन कि कांग्रेस के लोग सरकार बनावे अउर चलावे के जुगाड़ में माहिर बा बाकिर संयुक्त प्रगतिशील गठबंधन (संप्रग) के सरकार जतना दिन चली, अगिला लोकसभा चुनाव में ओतने दुर्दशा होई.
नीतीश कहलन कि वर्तमान समय में केंद्र सरकार के स्थिति बहुत नाजुक हो गइल बा. संप्रग सरकार के चुनौती देत ऊ कहलन कि ऊ एगो-दूगो सांसद के पार्टी के ओर देख रहल बिया, बाकिर ओह के असली ताकत नइखे बुझात.
ऊ चार नवम्बर के पटना के गांधी मैदान में होखे वाली अधिकार रैली में सभे के आवे के आह्वान करत कहलन कि गांधी मैदान में उमड़े वाला जन सैलाब देख के केंद्र के असली ताकत के अंदाजा होई. अपना अधिकार यात्रा के दौरान नीतीश राज्य के विकास कार्यन के जायजा भी लीहन.
Previous Story
Next Story
bho_Deva bho_Deva bho_Deva bho_Deva bho_Deva bho_Deva eng_Latn eng_Latn